Sprissioni corsi

I sprissioni corsi (o espressioni corse) sò una cumpunenti impurtanta di a lingua è di a cultura corsa. Parti è più di i sprissioni corsi sò usati in tutti i parti di l'isula, in Pumonti com'è in Cismonti. Ma uni pochi sò lucali è specifichi di tali paesi o tali righjoni di l'isula.

U paragonu
U paragonu hè usatu à spessu in i sprissioni corsi. Trà i sprissioni à paragonu, si pò mintuvà: beddu com'è un fiori, rossu com'è un bagu, cordu com'è un viulinu, cioncu comu un biccazzu, cuntenti com'è un pichju, è cetara... Tandu u paragonu hè introduttu da com'è. Ma ci sò dinò altri formi di paragonu, chì sò introdutti da quant'è: hè quant'è à attaccà si à a croci !,  hè quant'è à zappà in acqua !, sò quant'è i sturneddi !, i stani à senta quant'è i topa à veghja, manghjà quant'è setti, è cetara...

Invintariu di i sprissioni corsi
L'invintariu di i sprissioni corsi hà cuminciatu incù parechji autori, frà i quali si pò mintuvà: Antone Mattei, in u so Pruverbii, detti è massime corse (1867). 

Parechji autori, frà i primi autori in lingua corsa, facini usu di sprissioni o buccati. Par esempiu, ci sò bon'parechji sprissioni in u Sirinatu di Scappinu di Salvatori Viale, in u Viaghju in Ascu di Anton Liunardu Massiani, o ancu in i Puisii Ghjucosi di Monsignori di la Fuata. Ma i sprissioni sò usati dinò à spessu in i lamenti o in i vociari. 

Ind'è Antone Leonardu Massiani, si pò mintuvà, frà altri sprissioni, in u Viaghju i Ascu: ùn valè un ficu (ùn valianu un ficu), à tempu è à locu, ùn ci pensava un zeru, fà ride i spurtelli (Fattu avarianu ride li spurtelli ; si dici avà: faci rida ancu i sporti), esse statu à a scola di e curnachje (Site statu à la scola di e curnachje.), Finchì u sole ùn affacca à tramuntana !. 

Frà i sprissioni usati da Monsignori di la Fuata in i so Puisii Ghjucosi, si pò cità: fà Roma è Toma (Vol' fà sempri Roma è Toma), in emma ed emma, essa beddu è bonu (Toni puri lu cannonu Lu puiema hè beddu è bonu), corra à fiumi (Si dilata è corri à fiumi Lu vilenu dli custumi).

Ma si pò pinsà chì l'invintariu di i sprissioni corsi ùn hè ancora cumplettu. Chì a lingua corsa hè ricca di numarosi sprissioni, chì poni cambià da un paesi à l'altra. Si pò cunsidarà chì una parti impurtanta di 'ssi sprissioni ùn hè ancora stata scritta è transmissa, par via di a stampa, di a radiu o di a Reta. Una parti, chì pò essa cunsidarevuli, ferma sempri da scriva è da trasmetta.

Sprissioni è pruverbii
Una difficultà chì hè custatata calchì volta in u studiu di i sprissioni corsi hè a diffarenza trà i sprissioni è i pruverbii. Difatti, accadi à volti ch'un pruverbiu fussi dirivatu di una sprissioni. Par esempiu, ci hè a sprissioni fà u passu più longu ch'è l'infurcatura è u pruverbiu chì n'hè dirivatu: Ùn ci vò micca à fà u passu più longu ch'è l'infurcatura. Hè listessa cosa incù a sprissioni amparà l'Ave Maria à u vescu è u pruverbiu assuciatu: À u vescu, ùn s'ampara micca l'Ave Maria. In casi simuli, ci sò dui custruzzioni: à pruverbiu, è à sprissioni.

A quistioni si poni dinò calchì volta incù certi pruverbii corti corti, com'è: Corpilonghi Auccianesi. A parsona si pò dumandà s'eddu hè pruverbiu o sprissioni. A risposta và linda linda quandu si rimetti u verbu chì ci manca: Auccianesi sò corpilonghi. È tandu si capisci bè ch'eddu hè pruverbiu. Hè listessu affari par Moitinchi corifinti, I muntona frassitani, è cetara...

 Sprissioni corsi 
 a matina leone a sera cuglione
 à quandu troppu à quandu micca !
 à scimesca
 à chì in Cilaccia, à chì in Pumonti
 a Strada di Roma 
 aghju addivatu i corbi par caccià mi l'ochja.
 aghju vistu à Ghjobba 
 agliu hè andatu è cipolla hè vultatu
 allora? - U frati s'hè coltu a sora!
 amparà à babbu à futta
 amparà à u preti à dì a messa
 ancu si volta edda à tè (risposta à una ghjastema)
 ancu u ghjallu li face l'ovu
 Angnula si chjamava
 annantu à una anca ùn si pò micca stà.
 annantu una anca!
 acqua in bocca è ditu in culu!
 arba tabacca è chjoda!
 avè a barba à paesi : avè poca barba
 avvigni à Vignali chì hè un beddu paesi!
 batta a campagna: batti a campagna
 beddu chì pari un' fiori 
 beddu chì pari una puppùsgiula 
 beddu comu un' fiori 
 biatu à chì ti vedi è santu à chì ti tocca.
 bocca chjusa è acqua in bocca
 boccalà par Corsica!
 briacu à tappu
 briacu persu
 briacu zuffu
 bruttu com'è u piccatu
 bruttu puzzinosu
 bughju neru
 calca com'un falchettu
 carcu imbardatu
 carcu inzimpinatu
 castrà i cucchi
 castrà i falchetti 
 cerca a rogna à grattà
 ci capisci com'è Cristu in i sarrenduli
 ci capisci com'è i porchi in a musica
 ci corre u batarchju: ùn ci hè nimu ci hè da bia è da mangnà ci hè trè ghjatti ci voli chì eddu falghi in Zirionu à fà ò di culu cioncu comu un' biccazzu cioncu comu una campana comu va? - com'è a capra annantu à a panca! cordu comu un viulinu cuntenti com'è un cuccu cuntenti com'è un pichju da sestu in pianuright|250px|thumb|Sò quant'è i sturneddi
 dannu è risa ! dici quant'è un campu di lupini dumani hà da fà ghjornu! essa quant'è i sturneddi Asempiu: Sò quant'è i sturneddi ! duru chì pari petra 
 duru com'è petra essa bè è megliu Asempiu : Erami bè è megliu. eti truvatu a fica cuddatoghju 
 fà a veghja di san Gallu fà si vene i fantiglioli fà u musu fà una vita peghju chè un caraccò faci l'arrega è porta faci un fretu chì si secca ! falà à ciarbeddu in bocca falsu com'e u ramu falsu comu a cicuta fatigatu persu finu chì pari ostia firmà si com'è un bucali forti com'è un scoddu frametta si in l' affari di l'altri fughje cume u diavule à a croce
 ghjandi di listessa leccia
 ghjè un cantatore di cantina
 goffu comu u piccatu
 grassu com'è un porcu
 grossu com'è una butti
 ha sasciatu à Cicciaronu : sè mori struitu 
 hé andatu beccu, hè turnatu capra
 hè buciardu cum'è scopa
 hè compia a festa d'Ampaza 
 hè contu à fà un cunventu à morianinchi
 hè cume Magumettu ùn'hè nè casa nè tettu
 essa di capu è di coda: hè di capu è di coda
 hè falsu cume a lisciva
 hè finitu u tempu chì Marta filava. Avali sò vechja è mi scappa a bava 
 hè in apa 
 hè mortu Rigalinu
 hè sgalabatu cume u veneri
 hè statu u viaghju di u sali 
 hè u boie chì tratta u cavallu di curnutu
 i calori di San Larenzu
 in casa di Cristu
 in quartu, in quinta è in culu
 in quattru è trè setti
 in sù li forchi (in sù li forchi, à u frescu!
 'ssi pochi ghjorna
 l'affari sò in francesu
 largu in brenna è schersu in farina
 l'emu persu senza ghjucà lu à carti
 l'hà tagliatu u capu 
 l'hè cuddata è l'hè falata
 li mangna a suppa in capu!
 longu com'è a fami
 longu com'è un palu di fasgiolu
 l'ovu ùn servi micca cà in Pasqua, ma servi tutti i ghjorna
 mangnà si a vitella in corpu à a vacca
 magru com'è un chjodu
 magru com'è un rochju
 malu com'è u piccatu
 mancu l'acqua di u mari u ti lava.
 mangna paternostru e caca diauli
 mangna quant'è setti
 mansu tontu
 metta u focu in arba verdi 
 neru com'è u carbonu
 neru com'è u culu di a paghjola
 novu framanti
 o manghja issa minestra O salta issa finestra
 o manghji a minestra o salti a finestra
 pari un gricciulu bocca aparta! 
 pari una sporta sfundata 
 parini foli
 pidda, stidda è tira in a zidda!
 pidda, tadda è metti in tuadda!
 pidochju rifattu
 piova à bidò Asempiu: Piuvia à bidò.
 purtà in bocca
 purtà pà u nasu : i porta pà u nasu
 Quessu beie cume un tofone di rena
 quissu sà quantu u granu vali a loghja
 riccu merzu
 roda l'aglia
 rompa i stacchi
 rondu com'è un ballinu
 rondu com'è una mela
 rossu chì pari un bagu
 rossu imbagatu
 saccu biotu ùn teni ritu !
 sali è sapienza
 scemu compiu
 scemu in tuttu
 scherzu in u brinnu è largu in a farina
 sé tù campi n'ha da veda d'altri
 seccu incastulatu
 sempri festa in Ampaza !
 senta si u culu merdosu : ti  senti u culu merdosu?
 si hè mossu un ventu à scurnà i boii
 sò di Castineta mi ritirgu
 sò di Castineta miru è tiru
 sò più parenti ch'è amichi
 stà solu com'è l'arimitu
 stancu mortu
 steti sani, steti luntanu!
 sticchitu com'è a ghjustizia
 stocafissu è baccalà apri a bocca e fà fala
 tamant'è u mondu
 techju com'è un porcu
 t'hà e zucche chì li nascenu in culu : t'hà mori scianza
 tocca, tocca, in bracciu à minnana
 tontu com'è un viteddu
 tontu com'è un sameri
 tontu da lià
 tontu di baddi
 tontu in tuttu
 tontu liatoghju
 tontu persu
 Torna à Vignali chì hè u beddu paesi !
 u sameri chì chjama pitonu u cavaddu!
 u Signori l'hà cacciatu a mani di capu.
 u so acu èun hè cascatu in u lamaghjonu 
 u tenenu cume a coppa u veneri santu
 un annu hè cuccu, un annu hè falcu
 un colpu à u chjerchju è quill'altru à a botte
 un essa micca di sittimana
 un hè mancu una fraula in bocca à l'orsu
 ùn hè nè carni nè pesciu
 ùn li manca cà a parola
 ùn n'hà nè pà u capu nè pà a coda
 èun ni sorti mancu in calzunettu
 ùn possu micca piglià à Cristu pa a barba
 ùn sa fà un ò di canna
 ùn sa indù cacà l'ovu
 ùn sà s'eddu codda o s'eddu fala
 un saltu, un frisciu
 ùn vedi mancu u corbu in u latti !
 una pacienzia di frati
 unu in Cilaccia, unu in Pumonti
 va à circà u ruspu in a tana
 va à piglia l'acqua cù u spurtellu
 vechju zerricu vogli di corpu, sò vogli di corpu! ziricà u vispaghjuRifarenzi
 Antone Mattei, Pruverbii, detti è massime corse, 1867
 Martinu Appinzapalu, A Corsica in pruverbi è detti : 1100 pruverbi è detti, 1996
 Paulu Arrighi, U libru di i detti corsi - Le livre des dictons corses, 1993
 Ettori, Farrandu, Antulugia di i sprissioni corsi - Anthologie des expressions corses'', Parighji: Rivages, 1984
  Liata fiumorbacciu di 500 buccati corsi, Carulu Dumenicu Santoni, Adecec

Categoria:Linguistica